(1839) De Hollanders overmerkende de schade , die de Normans hadden by haren occuzoene , baden om een bestandt van twe maenden , omme binnen dien te tracteerne , ende te sprekene van payse , ende om den grave Floreyns te moghen lossen .Binnen deser tijdt ghevieldt dat een groet water rieez , soe dat de dyken ten Damme , ende an den zieecant in Vlaenderen , in vele steden uutbraken .De stede van Brugghe was vul waters , ende wat men ten Damme dykede in eenen guelle , die daer was , ende wat men daer in wierp steenen , sarken , lyzen , taeffelen , veynsteren , dueren , waghenen , vaten vul eerden , het en halp al niet .